Vodou ap tounen yon fòs politik an Ayiti. Ayibobo !!!!!
Sujet: Vodou ap tounen yon fòs politik an Ayiti. Ayibobo !!!!! Sam 6 Déc 2008 - 15:26
Friday , December 05, 2008
Voodoo priests say foreign aid and the presence of 9,000 U.N. peacekeepers in Haiti are holding back the chronically impoverished country.
Voodoo supreme chief Max Beauvoir says Haitians cannot live comfortably among heavily armed U.N. troops and that aid groups accomplish little while preventing locals from helping themselves.
About 300 adherents wearing patron spirits' colors marched Friday near the presidential palace.
They poured alcohol before a statue honoring Haiti's rebel slave founders.
Marchers also denounced the Dec. 5 anniversary of Christopher Columbus's 1492 arrival in what is now northern Haiti.
Voodoo is an official religion in Haiti.
It mixes Christianity with West African religions.
Dernière édition par Sasaye le Sam 6 Déc 2008 - 16:22, édité 1 fois
Sujet: Re: Vodou ap tounen yon fòs politik an Ayiti. Ayibobo !!!!! Sam 6 Déc 2008 - 16:01
se ta komansman lit endepandans lan tout bon.Beauvoir ka se nouyvo Boukman lan.Mwen di bali bwa chofè
Sujet: Re: Vodou ap tounen yon fòs politik an Ayiti. Ayibobo !!!!! Sam 6 Déc 2008 - 17:43
9,000 solda UN yo kap vinn mete la paix nan mitan pep ayisyen pou yon pa devore lot e prep vodouyizan nou ap vin di ke se blan yo ki kenbe nou nan mizè.
A la kote ke neg sa yo gen je chech papa. Depi ki le ke voodou te bon pou Ayiti konsa ??
Kisa Beauvoir fe pou pep Ayisyen???
Ki proje sosyal e developman ke li mete sou pye?? Ki trak rekod li opoin de vi travay??
Beauvoir pata remen we prezans etranje la, pou’l sa mystifyè e bloffè mass pep la pi byen.
Si’m pa trompe’m te gen yon chef deta ki te di ke « etranje pa mele nan zafe D….. »
Nan moman globalization ke nap viv la…mezanmi, nou gen pou nou tande wi!!
About 300 adherents wearing patron spirits' colors marched Friday near the presidential palace. They poured alcohol before a statue honoring Haiti's rebel slave founders.
Dernière édition par Sasaye le Sam 6 Déc - 21:22, édité 1 fois
Post sa ke wou mete la Sasaye, se pou edike e edifye blan sou forum nan??
Paske ti neg ayisyen kankou’m Revelasyon, konn lobey sa yo depi ke’m piti.
Pa gen anyen d’informatif ni edikatif nan post sa.
Si mouche Beauvoir vle solda etranje soti lakay nou, se:
a) Pa bayo travay pou yo fe.
b) Pa resevwa assistans budjete, ni manje nan men yo.
Zafe vivv di ke akoz de prezans yo, voodoo pakab fonksyone byen nan peyi a se bobinn e nou tout konn sa.
Apre 8 tan mize ke nou sot passé sou GW Bush la, okipasyon nou se fome atelye de travay pou nou we ki jan nou kap ratrape tan pedi sa yo e fe yon derapaj tou nef avek nouvo gouvenman prezidan Barak Obama sa.
Sujet: Re: Vodou ap tounen yon fòs politik an Ayiti. Ayibobo !!!!! Sam 6 Déc 2008 - 17:45
Yon nèg pa bezwen kwè lan Vodou pou konprann ke mouvman saa se yon gwo evenman ke li ye avèk yon potansyel ki kapab chanje peyizaj politik peyi a.
Si nou konsidere ke vodou antan ke relijyion se sèl enstitisyon an Ayiti ki reprezante majorite popilasyon an e petèt 100 pousan popilasyon peyizann nan, nou kapab wè ki fòs li kapab genyen lan revandikasyon popilasyon an.
Se premye fwa vodou genyen yon òganizasyon ak yon yerachi ki kapab pale pou mass peyizan nan avèk tout res popilasyon defavorize yo.
Si yo fòme yon pati politik oubyen sipòte yon pati politik, ebyen lan pwen oken gwoup ki ta gen pwisans nèg sayo.
Apretou, sanble Ayiti pral chanje vre.
Paske nèg sayo pat lan ekwasyon an.
Apalipapa.
Sujet: Re: Vodou ap tounen yon fòs politik an Ayiti. Ayibobo !!!!! Sam 6 Déc 2008 - 20:15
Ou gen rezon Sasaye,
Vodou gen dwa jwe yon wòl pozitif lan lavni peyi an.
Se pou mesye yo mete pye yo deyò;zafè ke fèt Legliz Katolik yo se jou ferye yo ,fòk bagay sa a sispann.
Fèt Dye,Asansyon,La Tousen elatriye pa t dwe se jou ki pa gen travay;se pou mesye yo mande ke Leta se yon Leta layik ,pou pa gen okenn relijyon ki gen preferans sou yon lòt.
Yon lòt bagay se pou mesye yo demistifye Vodou ayisyen an menm jan yo fè sa lan Kiba ak Brezil kote Vodou osi fò ke ann Ayiti.
Sispann asosye Vodou ak lougarou elatriye e ak yon bann kwayans ki pa menm kwayans Vodou men ki pito Ewopeyen.
Epitou se pa pou yerachi Vodou an repete bagay politisyen ayisyen yo.Se pran sèlman yo vle pran ,yo pa vle bay.
Fè tankou lan Brezil,etabli "sant byenfezans".Mwen te wé yon dokimantè sou "Documentary Channel",kote yo montre yon tanp "EXXE",kote ougan an ,etabli klas konpitè ak Angle pou timoun yo lan Eta BAHIA.Wi se pou mesye yo etabli enfliyans politik yo ,se pou yo fè l byen ,lan avantaj peyi an
Sujet: Re: Vodou ap tounen yon fòs politik an Ayiti. Ayibobo !!!!! Sam 6 Déc 2008 - 20:30
Paske 2 e 3 neg al depose 2 e 3 grenn fle'r devan stati neg marron an e answit desand sou whaft la al fe majigridi devan stati Christof Colon an se yon fos politik yo ye pousa??
Nap viv nan yon period demokratik, kote ke tout bagay fet gwo jounen. Voodou se yon myth dekonstriktiv ke li ye e li pa gen plas li nan politik ayisyenn anko.
Politisyen ayisyen intellijan konnyen la. Yo finn pa remake ke jwet la jwe an Ayiti, men kat la bat Washington, Canada e la France.
Politisyen te met patisipe nan jwet politik an Ayiti jan yo vle, men si yo pa gen bon kat nan men yo, yo pa ladann.
E nou konnen tre byen se met jwet ki distribye kat.
100% popilasyon peyizann nan!! Mesi Sasaye!!
Pour votre information mon frère, an palan de relijion, gen yon mouvman evanjelik progresist kap menen nan tout rakwen provins nan peyi d’Ayiti.
Mouvman evanjelik sa yo gen prop legliz yo, yo lekol yo, kompute, television satelit, clinik, e menn epicerie yo.
Yo distribye manje, medikaman e la bible.
Vodou pa jamb kap rive nan poin sa yo. Chak jou Bondye mete, se chak jou ayisyen ap rale ko yo sou bagay vodou sa.
Mesye Beauvoir se yon neg ki passé preske tout vie li an europ. Li retounen sou Jean C. Duvalier e pandan boom sezon touristik la li tap fe lajan nan ouvri peristil nan tout zone carfour e Leogane etc.. Se yon neg ki pa jamb mete pye’l nan provins, ni fe anyen pozitif pou peyizan ayisyen. Se passe nan tout reseption diplomatik, gouvenmantal, e non-gouvenmantal ap pale franse tout jounnen e fe pye long nan salon moun.
Pou moun kap pale de "koman evite les koudeta an Ayiti". Koudeta yo inevitab, inprevisib, e dapre sikonstans yo, li prezante'l sou tout form, pasifik, silansyè, e vyolan.
Pafwa lap fet sou nou la, e nou pa rand nou kont de sa.
Malin! malin 1/2!
Sujet: Re: Vodou ap tounen yon fòs politik an Ayiti. Ayibobo !!!!! Sam 6 Déc 2008 - 20:36
Poukisa yon moun kont sa ki ka reyini tout ayisyen anba yon sel tonel.mwen pa vodouyisan men tou mwen kwè nan mouvman inite natyonal si se vodou ki pou fè sa reyalise mwen di bravo.
fok gran pret relijyon an kom Joel di ya netoye relijyon an retire tout vye bagay pret ak pastè mete sou li pou yo ka elwaye ayisyen de rasinn yo.Moun ki pa vle initye se dwa yo men yo pa ka anpeche ke moun ki renmen sa ki pou yo patisipe nan mouvman saa.
Sujet: Re: Vodou ap tounen yon fòs politik an Ayiti. Ayibobo !!!!! Sam 6 Déc 2008 - 21:46
Ou pa janm tande konbyen rapò ki di ke an Ayiti gen yon pousantaj ki katolik, yon lòt ki pwotestan men majorite katolik ak pwotestan se vodouyizan tou?
Anvan w vin rele nèg aktivis liberal vodou, se pou w konprann sa k enpotan laa se pa yon kestyon de vodouyizan ni Max Bovwa.
Sa ki enpotan sè ke finalman ayisyen genlè pral reyini anba yo banyè ki "Ayisyen".
Si yo fè sa, zafè Meriken, Frans ak Kanada ka p bat kat pou nou an gen pou l fini.
Mwen wè ou ta renmen ede peyi sayo kenbe pye yo sou kou nou ansanm ak Minista.
Yon lè se pou yo ale.
Sujet: Re: Vodou ap tounen yon fòs politik an Ayiti. Ayibobo !!!!! Sam 6 Déc 2008 - 21:48
Joel ak revelation
Se dlo pou yo voye e solda yo ap pati tankou foumi...ayibobo...voye dlo
Sujet: Re: Vodou ap tounen yon fòs politik an Ayiti. Ayibobo !!!!! Sam 6 Déc 2008 - 21:56
GEN REZON LI.SE YON BLOFE MOUCHE YE.MWEN SEZI SE MOUCHE YO TE PRAN POU TE VINN PREZIDAN VODOU.NEG SA GEN ZANNO LI KA OFEV.SE LI KI 7 FEVRYE 1988 APRE SELEKSYON MANIGA A ,SE LI KI TE CHANTE TEDEOM PA LI POU POU MANIGA.PI PRE NOU LA,BO FIS LI DIDIER DOMINIK,SE YON MAJOJON NAN "SENDIKA "BATAY OUVRYE.LI TE JWE YON GWO WOL NAN SA KI TE ABOUTI AK 29 FEVRYE 2004:LI TE RESEVWA LAJAN NAN MEN CIA POU SA.SE YON JOUNALIS KANADYEN KI TE METE KAKACHAT LA DEYO.
KI DONK BAGAY MOUCHE FE A ,SE VAN POU MOUN AL LAGONAV.BOVWA ,SE MENM JAN AK TIKLIK ZENTELEKTYEL YO KAP TOUPIZI PEYI A.POU KI TOUT LE LATORTUE TAP MASAKRE MOUN NAN KATYE POPILE YO,OU TE JANM TANDE VWA LI.SE YON DISKOU VAN VIRE....
Sujet: Re: Vodou ap tounen yon fòs politik an Ayiti. Ayibobo !!!!! Sam 6 Déc 2008 - 22:06
Mwen pa konn Bovwa non e se pa li menm ki entrese m ,men se mouvman ke li ap voye monte ya ki enpotan pou mwen.zafe rejete ki te fet an ayiti sou gouvenman Lescot a se yon nan pi gran mal yo te fè peyi ya.se konsa jodya ayisyen vinn divise vodouyisan pa vle wè protestan;pwotestan pa vle wè katolik, katolik pa vle wè Jehovah witness.etc.ki jan yon pep ki divise kiltirelman konsa ka regle anyen ki bon ak mank de resous saa.se pousa nou pa ka mete tet nou ansanb pou nou kreye anyen.
yon moun ka dim men ou jwen divisyon relijyon sa yo nan lot peyi tou ,men pep sa yo genyen tradityon demokratik ki fè yo pi solidè.Lè w genyen yon pep ki divise pa lang, relijyon, edikation, ran sosyal nenpot mouvman ki ap bat pou mete nou tout sou menm pye degalite mwen di bali bwa.nanpren ayisyen ki san peche ;tout moun fè erè, men tou si yon moun malgre li te fè erè vinn ap fè yon bagsay ki bon e byen mwen pap kouri di li pat dwe nan plas saa.
Sujet: Re: Vodou ap tounen yon fòs politik an Ayiti. Ayibobo !!!!! Sam 6 Déc 2008 - 22:17
MWENPAP BAY MOUCHE YON CHEK ANBLAN.PI DOUVAN WA WE....SE YON ESKAMOTE LI YE....
Sujet: Re: Vodou ap tounen yon fòs politik an Ayiti. Ayibobo !!!!! Sam 6 Déc 2008 - 22:37
li rive yon moman pou nou efase tablo a wi.mwen pa di neg ki fè gwo krim yo nou dwe bliye yo.men tou si nou chak rete yon bor baryè ya san ke personn pa vle lonje men yo an premye e byen mon chè nou met tou bliye sa.
Sujet: Re: Vodou ap tounen yon fòs politik an Ayiti. Ayibobo !!!!! Sam 6 Déc 2008 - 22:54
Bovwa pa kandida pou prezidan oubyen senatè.
Mwen pa konnen e mwen pa enterese lan pozisyon politik li.
Sa pou nou wè sè ke pou premye fwa ayisyen kapab di se yon mouvman otantik ayisyen ki pa soti oken lòt kote ki ta mete moun lan menm kan pou yo defann enterè majorite lan peyi a.
Si li kapab yon eleman ki fè moun reyini, se tou sa yon moun bezwen. Li mèt rete kote li ye a pandan pèp la ap rekonèt fos li.
Li pa bezwen chèk an blan.
Batay Ouvriye te lan GNB tou, men se pou nou wè tou li se yon mouvman ki ap defann dwa travayè menmsi yo te lan move kan an 2004. Li ta dwe jwenn mouvman vodou an tou.
E si Fanmi Lavalas, Kozepèp ak Mouvman peyizan Papay ta rantre lan menm banyè saa, se ta yon revolisyon total kapital.
Lè Latoti tap toupizi pèp la, legliz katolik pat di anyen nonplis.
Sujet: Re: Vodou ap tounen yon fòs politik an Ayiti. Ayibobo !!!!! Sam 6 Déc 2008 - 23:23
MWEN KWE YON MOUN KI SOT NAN LAKOU SOUVNANS PI KALIFYE POU TA JWE WOL SA A KE BOVWA.MAP REDI 'L ANKO,MOUCHE SE YON BLOFE.KI FE MOUCHE NAN POZISYON SA A ,SE PASKE JOUNEN JODIA,DEVAN POT TOUNEN DEYE KAY.GRAN MOUVMAN NASYONAL,DEMOKRATIK E POPILE A FE BEK ATE.PASKE SENKYEM KOLONN NAN TE MOUVMAN AN TANKOU GERA PYE CHAL,RENE TEODO,,,,,
Sujet: Re: Vodou ap tounen yon fòs politik an Ayiti. Ayibobo !!!!! Dim 7 Déc 2008 - 9:52
Pa gen okenn moun ki pou dakò pou yo bay BOVWA chèk an blan,paske misye twò pre "establishment" lan,moun ki pa vle okenn pwogrè fèt ,okenn pwogrè ki pou menase pouvwa yo.
Se pou gen yon lòt jenerasyon ougan.Mwen konn tande yon ougan ki rele BAILLY ki sanble se yon pwogresis.Se pou yo pa kite BOVWA se sèl pòtpawl relijyon an.
Genyen tou nèg k ap di ke ougan yo se blofè,wi genyen ladan yo ki se blofè ;men ki sa nou k ap di de pè ak evèk katolik yo ak anpil pastè pwotestan yo?
Sa pa gen lontan ,te gen yon pastè pwotestan ki te fèmen lan yon chanm ak yon kadav (ann Ayiti),pastè an di ke li jwenn sekrè nan La Bib lan ki ka fè l resisite mò.
Mesye di mwen ,eske misye te resisite mò an vre (lol)?
Lè yon moun ap vin di ke relijyon kretyen yo siperyè ak Vodou ,se yon sèl bagay m ap di yo ,se ke yo pa konnen istwa relijyon sa yo vre.
E mwen ap di l ankò,Konkòda sa a ke Leta ayisyen te siyen an 1860 lan ,se youn lan pi gwo kou yo te pote peyi an ,e yon moun tankou SYLVAIN SALNAVE (limenm ankò) te reyalize sa byen bonè men nou te konn sa k te pase l
Sujet: Re: Vodou ap tounen yon fòs politik an Ayiti. Ayibobo !!!!! Dim 7 Déc 2008 - 13:12
Wi, yon jou fok yo ale, men se pa voodoo ki pral pote solution an pou sa realize.
Sasaye w vle rezoud problem Ayiti avek de panse ideolojik e prakmatik ki pou fosse sosyete a desand nan nivo pep la olyè ke se moun menm ki pou lonje la main bayo pou nou ralè yo montè vinn jwen nou.
Si nou desand ba konsa, nou kap pa gen fos pou nou remonte.
Itilize voodoo a komm yon konsept de raliman pou inite e fraternite pep la pa chita sou anyen. Nou tout depi ke nou te tou piti, nou konnnen ke voodoo a se yon mouvman kiltirel li ye e tout ayisyen ambrasse’l pou sa.
Men zafe aspe relijyez voodou kom yon eleman inite’r e fraternel pa jamb pran pye nan peyi d’Ayiti.
Depi 1503 ke neg kankou’m kite peyi manman l’Afrik e ap vini nan Amerik la komm esklav jiskaske nou pran libete nou, mouvman voodou a sou tout aspe’l sosyal ou relijyez pa jamb konkretize d’une manière positive. Y opa jamb konstwi yon kathedral, ni yon prezbite, ni yon pawas, ni legliz pou montre prezans yo nan sosyete a.
Se toujou nan fe nwa, anba peristil makab ke yo ap opere e pafwa individualman.
Si pa gen inite ant moun say o, ki jan yo pral fe pou konvink 8 million moun???
Joel di: Genyen tou nèg k ap di ke ougan yo se blofè,wi genyen ladan yo ki se blofè ;men ki sa nou kap di de pè ak evèk katolik yo ak anpil pastè pwotestan yo[/b]?
Joel, 2-wrong does not make right. Se pa paske yon neg di w ke w se yon assassin pou repond li ke li men se yon assassin tou, konsa diskition kenpe la.
Jiska prezan, mouvman chretienn nan ap vale terrain nan peyi d’Ayiti.
Zafe di ke vodou ap tounen yon fos politik an Ayiti !! Ayibobo!! Tout sa se wishful thoughts, bagay ke w ap reve e ke w ta remen we realize.
Fok voodouyizan sa yo ranje ko yo pou vinn yon foss sosyal dabo, pou pep la fe yo konfyans avan ke yo panse vinn yon foss politik.
Sujet: Re: Vodou ap tounen yon fòs politik an Ayiti. Ayibobo !!!!! Dim 7 Déc 2008 - 15:07
Revelation, mwen t'a renmen wou di'm, ki sa relijyon katolik oubyen tout sèk protestan yo, fè pou Ayiti, depi dat ke Ayisyen ap swiv yo? Wou pa bezwen kwè lan vodou, oubyen renmen Bovwa, pou wè ke se yon pa lan bonn direksyon ke bagay sa ye.
Sujet: Re: Vodou ap tounen yon fòs politik an Ayiti. Ayibobo !!!!! Dim 7 Déc 2008 - 16:11
AnaCreole di:
Revelation, mwen t'a renmen wou di'm, ki sa relijyon katolik oubyen tout sèk protestan yo, fè pou Ayiti, depi dat ke Ayisyen ap swiv yo?
AnaCreole, w memm ak mwen e nou tout sou forum nan resevwa de jeneration an jeneration yon edikation chretienne e layik nan men professe ak metress lekol, nan men pe ak fre, me ak se relijiez yo.
Instriktion relijiez sa yo banou yon baz de formation sosyal e relijiez ki krewe institution kankou baptem, kominyon, mariaj, denye sakreman etc..
Se nou memm etan ke pep pou nou itilize bagay sa yo a bon esyan e pou fe yo sevi nan avantaj nou.
Voodoo pa jamb vreman etabli presans yo nan sosyete a.
Se nan fe nwa e nan klandestinite ke yo toujou ap viv.
Yo toujou sekretize, e sektize tout sa yo ap fe.
Fok yo soti nan klozet e nan bwat la pou yo di wi nou se voodouyizan, nou led, nou la!!
Fok se mamb aderan pou moun ye pou antre la dan yo.
Plizye group voodouyizan pa antand yo ni dako ak lot ni gen yon koherans ni yon prinsip etabli ant yo.
Yo tout ap viv apa, e tout voom se do.
Kestyon pou poze AnaCreole kisa voodou a pral fe pou retire pep la nan mize ??? Fok yo komanse ak program sosyal dabo avan ke yo viv lague ko yo nan politik.
La marine pa metye mesye sayo. Yo pral fe politisyen passe yo nan betiz e itilize yo konkou bouki.
AnaCreole di :
Wou pa bezwen kwè lan vodou, oubyen renmen Bovwa, pou wè ke se yon pa lan bonn direksyon ke bagay sa ye.
Wi, men fok premye pa sa yo nan bonn direktion konsistan e permanan, fok yo fet chak jou nan tout kwen nan peyi a.
Fok gen yon kontinuite e progression nan tout sa ke yap fe.
Fok yo etabli yon baz de program de developman pou nou we si vreman moun sa yo serye.
Vinn depose 2 e 3 grenn fle devan stati neg marron e vinn pissè devan stati Christof Colon, tout sa se tintinnad.
Eleksyon pral rive politisyen e oportinist yo komanse ap jwe nan horloj pep la avek bagay voodou sa pou yo fe yo viv nan fe nwa e retounen yo an arryè e fe yo pa konnen ki lè li ye.
Sujet: Re: Vodou ap tounen yon fòs politik an Ayiti. Ayibobo !!!!! Dim 7 Déc 2008 - 16:16
Ayibobo, Aochannago pou tout ginen yo, yon kontene bravo pou Gran pret Vodou Max Beauvoir ki deside mete tout gwo fos mistik yo deyo pou chase Minista sou te:Boukman, Toussaint, Dessalines, Cappoix ak Chalemargnes Peralte. Katafal lajan yap depanse pou minista te ka rekonstwi yon bon Fos Ame ak yon Bon Fos Polis moden nan peyi ya. Se pou espri ki te ak Boukman, Dessalines ak Chalmagnes Peralte tounen yon gwo zo kokeliko nan goje ipokrit etranje yo. Twa gran pwisans Mouskete sa yo se twa pi gwo pwazon chimik vyolan kap fini ak pep Ayisyen. Se twa toro ki makonen sosis yo ansanm pou aplike deklarasyon Franklin Delano Roosevelt kont tout pwogre pep Ayisyen vle fe. Li le, li tan pou nou met tet ansanm san ypokrizi pou toutan gentan pou n ka toujou gen viktwa sou tout fos fenwa sa yo. Yon lot fwa anko bravo pou Max Beauvoir ak tout ginen yo!
Sujet: Re: Vodou ap tounen yon fòs politik an Ayiti. Ayibobo !!!!! Dim 7 Déc 2008 - 16:49
Revelasyon, se sa menm mwen kwè ke'w pa konprann lan. Manifestasyon sa, se yon pa lan bon direksyon an, kote vodou pa'p pratike lan klandestinite ankò. Kounye a, yo mete sou pye yon yèrachi, jan Joel te mentione li a, kounye a, se pou travay pou demistifye relijyon, separe li de sòselri ki se yon pratik ewopeyèn. Jodya se 300 moun, demen li ka 3 milyon aderan.
Sujet: Re: Vodou ap tounen yon fòs politik an Ayiti. Ayibobo !!!!! Dim 7 Déc 2008 - 17:35
Men se pou Revelatyon sonje sa snob yo te fè sou Lescot kote genyen hougan yo te rache. ki jan pou moun ki pratike relijyon ayisyen an pa ta nan kache ak malpouwont ki te touye pwop frè ak sè yo pou yo te fè blan plesi?
Jis lotrejou la yon pastè rantre nan yon mise kote pyes enpotan eksite de kilti peyi ya li mete di fe li kraze yo.Nonm saa genyen yon jou pou pep la mande l eksplikatyon ak ki dwa li te fè sa?
Sujet: Re: Vodou ap tounen yon fòs politik an Ayiti. Ayibobo !!!!! Dim 7 Déc 2008 - 18:09
APRE KRAZE LAME A,SE YOUN NAN PI GWO DESIZYON TITID TE PRAN POU LITE BAY VODOU A DWAD SITE....
Sujet: Re: Vodou ap tounen yon fòs politik an Ayiti. Ayibobo !!!!! Dim 7 Déc 2008 - 18:48
Revelasyon[/quote]
Wi kounye an ,nèg ap mande pou Vodou sòti lan klandestinite.Konbyen kanpay "rejete" ki fèt kont Vodou?
Eske yo pa t lan klandestinite lè sa yo tou.Klèje katolik lan asosye ak gouvènman ayisyen an ale kraze onfò pratikan yo;paske se pa pratik ki sòti ann Ewòp ,ti klas peze souse an bat bravo.
An 1942 ,lè pi gwo kanpay rejete an te fèt kont relijyon Vodou an ,se te yon sèl entelektyèl ak non ki te di ke bagay sa a estipid ,se te JACQUES ROUMAIN.
Lè fini w ap di ke Vodou se se bagay fè nwa .Reponn mwen ,kouman fè Brezil ak Kiba , se pa peyi fè nwa?
Dènye fwa mwen te gade ,zafè peyi sa yo te pi bon pase Ayiti wi,pa vre?
Epitou ,lè mwen gade tou ,relijyon ENDOU tèt koupe ak Vodou an ;alòs End se yon peyi fè nwa? e atansyon Revelasyon Lend gen yon pati relijye ki pwisan anpil wi,ki bay premye minis wi;se sa ou pè?
Ann Ayiti tout moun pre pou yo di yo se Katolik ak Pwotestan.Sa k gen la a menm kouman peyi an fè pòv konsa ,kouman lan 2008 apèn si genyen mwatye popilasyon an ki konn li ak ekri?
Gen lè relijyon sa yo se pichon yo pote wi ,se pa vre?
Sujet: Re: Vodou ap tounen yon fòs politik an Ayiti. Ayibobo !!!!! Dim 7 Déc 2008 - 18:51
Une décision...émotionnelle pour le premier et pour le sécond une décision pragmatique.
Sujet: Re: Vodou ap tounen yon fòs politik an Ayiti. Ayibobo !!!!!